
„Mert Isten nem a zűrzavarnak, hanem a békességnek Istene.”
(1 Kor. 14:33)

Az egyházközség pénzforgalmának helye
1.§ Az Egyházközség házi pénztáron és bankszámlán keresztül bonyolítja pénzforgalmát.
(1) A házi pénztár az Egyházközség működéséhez szükséges készpénz megőrzésére  és forgalmának lebonyolítására szolgál.
(2) Bankszámlát az Egyházközség abból a célból tart fenn, hogy ott utalásokat indítson illetve fogadjon, tartós lekötéseit elhelyezze, valamint a házi pénztárban keletkezett készpénztöbbletet/hiányt elhelyezze/pótolja.

Pénzforgalom a házi pénztárban
2.§ Az Egyházközség házi pénztárában kell kezelni a bankszámláról felvett, továbbá a készpénzben a házi pénztárba befizetett összegeket, valamint a perselypénzt.
3.§ A perselypénzt minden istentisztelet után meg kell számolni és a címletjegyzéket a pénztároson kívül egy gyülekezeti tagnak kell aláírni.
4.§ A pénztárból készpénzt felvenni csak vagyon feletti joggal rendelkező utalványozó aláírásával lehet. A kifizetéseket hitelt érdemlő bizonylattal, számlával vagy számlát helyettesítő okmánnyal igazolni kell. A bevételi és kiadási pénztárbizonylatokat az ügyfél és a pénztáros is aláírja.
5.§ A pénztáros gondoskodik arról, hogy a házi pénztárban az esedékes és várható készpénzfizetések teljesítéséhez mindenkor megfelelő mennyiségű és címletű bankjegy és érme álljon rendelkezésre.
6.§ A házi pénztárban tartható készpénzkeret 100.000 Ft. Ezt meghaladó összeget a lehető legrövidebb időn belül az Egyházközség bankszámlájára be kell fizetni.
7.§ Szükség esetén a gyülekezeti lelkész, felügyelő és a gondnok számára utólagos elszámolási kötelezettség mellett – max. 100 eFt – készpénz kiadható.

Pénzforgalom a bankszámlán

8.§ Az Egyházközség a bankszámlát az 1.§ (2)-ben leírt célokra használja.  A felújításra, beruházásra szánt összeget – célszerűen – kamatozó betétszámlán kell elhelyezni. A folyó- és betétszámla elkülönítetten kezelendő.
9.§ A bankszámla felett rendelkezési joggal a lelkész és a felügyelő, valamint a pénztáros bírnak oly módon, hogy legalább kettőjük aláírására van szükség a banki műveletek kezdeményezéséhez.
10.§ Az Egyházközség a banknál rendszeresített nyomtatványon kezdeményezhet átutalásokat kötelezettségeinek és tartozásainak kiegyenlítésére. 

A pénztáros felelőssége

11.§ A házi pénztár kezelője az Egyházközség közgyűlése által választott pénztáros. Tevékenysége során együttműködik a Számvevőszékkel és az Egyházközség könyvelőjével.
12.§ A házi pénztárat a pénztáros teljes anyagi felelősség mellett, önállóan kezeli. 
13.§ A pénztáros gondoskodik a szigorú számadású bizonylatok nyilvántartásáról és vezetéséről. Havi zárási kötelezettséggel vezeti a Pénztárkönyvet. Szükség szerint beszámolót tart a presbitérium részére.
 
A pénzkezelés ellenőrzése

14.§ A pénzkezelés rendjét a presbitérium – a Számvevőszék útján – rendszeresen ellenőrzi, de eseti beszámolót is kérhet a pénztárostól.
15.§ Az ellenőrzés során meg kell vizsgálni a bizonylatokat abból a szempontból, hogy az előírt tartalommal rendelkeznek-e (szállító, vevő adatai, ÁFA feltüntetése, kibocsátó aláírása, szabályos utalványozás stb.). illetve, hogy a pénztári- és alapbizonylatok adatai egyeznek-e. Ellenőrizni kell a pénzkészlet meglétét egyezőségét a könyveléssel.

Pénz befizetések, átvétel

16.§ Befizetéseket az Egyházközség részére a bankszámlára történő befizetéssel vagy utalással, illetve személyesen a pénztárosnál lehet megtenni.
[bookmark: _GoBack]17.§ Presbitériumi döntéstől függően a pénztároson kívül más tisztségviselő(k) is rendelkezhet(nek) bizonylattal, amelyen elismerik az Egyházközség számára érkezett adományok, egyházfenntartói hozzájárulás befizetését. Az így átvett összegekről készült bizonylat egy példányát a befizetőnek kell átadni.(zöld).
18.§A bevételezett összeget, valamint a bevételezési bizonylat első példányát-legkésőbb a bevételezés hetének végéig- a pénztárosnál be kell fizetni.
19.§ A betelt nyugtatömböket a pénztárosnak kell leadni.

A pénztári nyilvántartás vezetése

20.§ A házi pénztárban történő pénzmozgások bizonylatolására államilag elfogadott (nyomtatványboltban beszerezhető) bevételi és kiadási pénztárbizonylatot kell használni.
21.§ A bizonylati tömbökön el kell helyezni az Egyházközség pecsétjét és fel kell tüntetni a megnyitás és a lezárás dátumát. A megnyitott számlatömböket a megnyitás sorrendjében a benne található kezdő és záró sorszámok, valamint a megnyitás és a lezárás dátumának feltüntetésével a”Szigorú számadású nyomtatványok beszerzésének nyilvántartása” című dokumentumba be kell vezetni.
22.§ A bevételi pénztárbizonylat hárompéldányos. Az első példány az alapbizonylattal a könyvelés bizonylata, a második nyugta, melyet a befizetőnek kell átadni, a harmadik tőpéldány, amely a tömbben marad.
23.§ A kiadási pénztárbizonylat kétpéldányos. Az első példány a pénzmozgás alapbizonylatával együtt a könyvelés bizonylata, a második a tőpéldány, ami a tömbben marad.
24.§ Egy kiadási pénztárbizonylaton csak egy személy vehet fel pénzt.
25.§ A tévesen kitöltött pénztárbizonylatokat áthúzással és „RONTOTT” vagy „STORNO” felirattal kell ellátni és annak összes példányát a tömbben kell hagyni.

A szigorú számadású bizonylatok nyilvántartása

26.§ A házi pénztár ügyvitelében alkalmazott szigorú számadású bizonylatokról, nyomtatványokról a pénztárosnak olyan nyilvántartást kell vezetnie, amely biztosítja azok elszámoltatását. Ez a nyilvántartás a Bizonylati napló, amely maga is szigorú sorszámozású lapokból áll. Erre a célra államilag elfogadott nyomtatványt kell használni.
27.§ Szigorú számadású bizonylatok:
· bevételi pénztárbizonylat
· kiadási pénztárbizonylat

Az utalványozás rendje

28.§ Utalványozni az Egyházközség érvényes költségvetésének keretein belül lehet. Vis maior helyzetben is fenn kell tartani az Egyházközség fizetőképességét. Ilyenkor az elnökség a méltányolható legrövidebb időn belül köteles ügydöntő presbiteri ülést összehívni.
29.§ Az Egyházközség nyilvántartásaiba (könyvelésébe) csak szabályosan utalványozott bizonylatot (27.§) lehet bevezetni.
30.§ Utalványozási jog
Az utalványozási jogot a felügyelő, a lelkész és a pénztáros – minden esetben közülük együttesen, ketten – gyakorolják.  

  

31.§ A lelkész illetményét, költségtérítését a felügyelő és a pénztáros utalványozza
32.§ Az utalványozásra jogosultak aláírásának mintáit jelen szabályzat melléklete tartalmazza.

A döntés joga anyagi ügyekben

33.§ Az Egyházközség közgyűlése dönt a jelentősebb – 500 eFt feletti – felújítások, beruházások és egyéb kiadások ügyében; a presbitérium előterjesztése alapján.
34.§ Az 500 eFt alatti kiadások esetében:
· az egyházközségi presbitérium dönt 200eFt - 500eFt-ig  terjedő összeghatár esetében; az elnökség előterjesztése alapján.
· az Egyházközség elnöksége dönt, a presbitérium utólagos tájékoztatása mellett, 20eFt és 200eFt összeghatár között,


Vegyes rendelkezések

35.§ Idegen (nem hivatalos magyar) fizetőeszközök estén a jelen szabályzatban szereplő értékhatárokat az MNB hivatalos középárfolyamán átszámítva kell figyelembe venni, de az összeghatárok a különböző fizetőeszközökre összevontan érvényesek.




Melléklet
Aláírásminták:

Lelkész

Felügyelő

Pénztáros

A Bokodi Evangélikus Egyházközség presbitériuma a Pü -1/2018. (02.06.) sz. határozatával fogadta el.

